Wat gebeur wanneer ons na God begin soek? (2) – Rusplekkies op my Geloofspad\nMaart 10, 2019 Maart 31, 2019 Tommy & Mari Lessing Heilige Gees, Leefstyl, Lent, Lering\nWat gebeur wanneer ons na God begin soek? (2)\nVandag se Skriflesing is uit Hand 5:12-42 en ons teksvers is vers 29 “ En Petrus en die apostels antwoord en sê: Ons moet aan God meer gehoorsaam wees as aan die mense.”\nOns het verlede week begin met ‘n kort reeks oor die vraag ‘Wat gebeur wanneer ons na God begin soek?’ Die eerste ding, het ons gesien – is ‘n groter klem op heiligheid. Heilig beteken ‘om afgesonder te wees vir ‘n spesiale doel’. Hierdie week kyk ons na die tweede ding wat gebeur – die Heilige Gees begin om gehoorsaamheid van ons te verwag wanneer Hy opdragte gee. Ons preek so baie oor die verlossing uit genade deur die geloof, dat soms as ons praat van gehoorsaamheid, mense dink ons is wetties. Ek sal hier met Martin Luther moet saamstem wat gesê het ons word nie gered deur geloof en werke nie, maar ons word gered deur ‘n geloof wat werk. Jakobus het gesê dat geloof sonder werke dood is. Die werke waarna hier verwys word, is nie ons eie, vleeslike werke nie – maar werke geïnspireer en in opdrag van die Heilige Gees. Sodra ons werke doen in opdrag van die Heilige Gees, is ons besig met gehoorsaamheid. Hoofstuk 5 van die Handelinge van die Apostels handel grotendeels oor gehoorsaamheid. Ons fokus is op verse 12 – 42. Dit skets die agtergrond waarteen ons teksvers en die lering oor gehoorsaamheid, afgespeel het. Ons lees bv. in v.12 “En deur die hande van die apostels het daar baie tekens en wonders onder die volk plaasgevind; en hulle was almal eendragtig saam in die pilaargang van Salomo.”\nDit is in hierdie konteks van groot mag en gewildheid dat die Joodse leiers teen die apostels opgestaan het om hulle in die gevangenis te plaas. Maar die Here het ‘n engel gestuur om hulle te red, en sodoende bring dit ons by die tema van die verhaal in Hand 5:20: ” Gaan heen, staan en vertel in die tempel aan die volk al die woorde van hierdie lewe.” Die engel se bevel was seker om hulle in groot moeilikheid te kry! Hulle was nou net in hegtenis geneem, maar nou moes hulle terug na die mees opvallende plek van almal gaan en die evangelie daar verder verkondig. Hulle het nogtans nie die bevel bevraagteken nie. Hulle het gehoorsaam, wat net weer tot hul inhegtenisneming gelei het. Toe die hoëpriester hulle gekonfronteer het omdat hulle die Sanhedrin se vorige opdragte verontagsaam het, bevestig Petrus weer die tema in vers 29 “Ons moet aan God meer gehoorsaam wees as aan die mense.”\nToe die hoëpriester en sy trawante die apostels hierop wou doodmaak, het Gamaliël ingegryp. Hulle was hierop met swepe geslaan en weereens beveel om nie meer in die naam van Jesus te praat nie. Wat het die apostels toe gedoen? Hand 5:42 “En hulle het nie opgehou om elke dag in die tempel en van huis tot huis te leer nie, en die evangelie te verkondig dat Jesus die Christus is.” Hulle was onstuitbaar in hulle gehoorsaamheid aan God, veral oor die kwessie van die goeie nuus oor Jesus.\nEk glo dat ons hieruit iets kan leer oor die gehoorsaamheid wat die Heilige Gees van ons verwag wanneer ons opreg en ernstig na God begin soek:\nGehoorsaamheid bring die Vrees van die Here\nAan die begin van Handelinge 5 is die verhaal van Annanias en Saffira. Na wat met hulle gebeur het, lees ons in vers 11 “En ‘n groot vrees het oor die hele gemeente gekom en oor almal wat dit gehoor het.” Wanneer ons na God begin soek met erns, dan begin ons die gevolge van ongehoorsaamheid sien en ervaar. God word skielik baie meer persoonlik en ons raak baie meer bewus daarvan dat Hy deel vorm van ons daaglikse bestaan. Ons soek almal die baie tekens en wonders waarvan ons in vers 12 lees, maar ons lees vers 11 mis, want dit laat ons ongemaklik voel. As die kinders van die Here egter meer gehoorsaam aan Hom sal begin word in hulle daaglikse wandel, sal ons baie meer die krag van die Evangelie ervaar. Ongelowiges sal dan begin sien God werklik in ons midde is en hulle bekeer.\nOns is ongelukkig in ’n valse staat van veiligheid geplaas omdat Jesus uitgebeeld word as die vriendelike boer met die lammetjie op sy skouer. God kan beswaarlik ‘n opdrag uitreik dat sy kerkleiers mense moet wees wat hulle huishouding goed moet kan bestuur, as Hyself nie daaraan voldoen nie. Daarom sal mense wat die Here met erns begin soek, ’n vrees begin ervaar as hulle opsetlik aan Sy opdragte ongehoorsaam sou wees.\nGehoorsaamheid stel die krag van die Heilige Gees vry\nWanneer ons gehoorsaam raak aan die leiding van die Heilige Gees, dan stel dit volgende Sy krag in ons lewens vry. Ons gaan beslis nie almal Paulusse of Timoteusse word nie, maar die Heilige Gees sal ons almal nogtans kragtig gebruik binne die gawes en talente wat ons ontvang het. Die vroeë kerk het bv. die krag van die Here ervaar deur die vele wonderwerke wat deur die apostels uitgevoer is (Hand 5:12-16), en deur kragtige getuienis en die gevolglike kragtige bekerings van ongelowiges. Jesus het aan die apostels gesê dat hulle krag sou ontvang wanneer die Heilige Gees op hulle kom om sy getuies te wees in Hand 1: 8; en Petrus het voor die Sanhedrin getuig dat dit die Heilige Gees in hulle was wat die bron van hulle krag was (Hand 5:32).\nGehoorsaamheid bring krag in ons getuienis\nGehoorsaamheid aan die Heilige Gees bring laastens krag in ons getuienis, sodat ons vrymoedig sal raak om te getuig:\nDit plaas mense onder Sondebesef\nDie moderne benadering tot evangelisasie in sommige kringe soek dat ons nie mense te hard met die evangelie moet tref nie. Ons moet die kerk ‘n plek maak waar mense goed voel oor hulself en die boodskap. Maar as mense nie onder oortuiging kom as sondaars wat Jesus en Sy offer aan die kruis vermag het nie, hoekom sou hulle dan ‘n Verlosser nodig hê? Dit is eers wanneer ‘n persoon die omvang van sy sonde sien dat hy na Jesus sal draai as sy Verlosser. Ons moet die kwessie van sonde en oordeel nie vermy nie. Ons lees in Handelinge 2 hoedat Petrus voor ’n groep mense getuig het en hoedat hulle daarna diep onder die besef gekom het van hulle sondes, sodat hulle gevra het (v 32), “Wat sal ons doen, broeders?”\nDit Verhoog Jesus\nEnige boodskap wat die regmatige heerlikheid van Jesus as die Prins en Outeur van ons verlossing verminder, is nie die evangelie nie. Die Heilige Gees sal altyd vir Christus verhef, daarom sal ons gehoorsaamheid aan Sy leiding altyd op Christus fokus. Mense wat nie wedergebore is nie, het nie ‘n morele kode nodig om te volg nie. Die Fariseërs en Sadduseërs het 613 morele wette gehad, maar dit het hulle nie verlos nie. Geestelik dooie mense het lewe nodig, en net God kan dit gee. Petrus verhef Jesus as die enigste een wat hierdie verharde manne nuwe lewe kon gee. Hy sê in Hand 5:30-31 Die God van ons vaders het Jesus opgewek, wat julle omgebring het deur Hom aan ‘n kruishout te hang.(31) Hom het God as Leidsman en Verlosser deur sy regterhand verhoog om aan Israel bekering en vergifnis van sondes te skenk.\nDit offer vergifnis van sonde en die Ewige Lewe aan verlorenes\nOns gehoorsaamheid aan die Heilige Gees werk mee om vergifnis van sonde en die Ewige Lewe aan verlorenes te verkondig. Dit is omdat Hy baie beter as ons weet wie se harte voorbereid is om die boodskap te ontvang; asook omdat ons soms daardie boodskap aan verhardes moet bly verkondig sodat dit as ’n getuienis teen hulle kan staan indien hulle in hulle sondes verhard.\nPetrus het die Evangelie aan dieselfde mense verkondig het wat die Lam van God mishandel het. Hy het nogtans, deur die Heilige Gees, vergifnis van sonde aan hulle voorgehou indien hulle, hulleself sou bekeer. Dit was ook nie die eerste keer dat hy hierdie aanbod gemaak het nie! God se genade is so groot dat dit uitstrek selfs na diegene wat Sy Seun vermoor het, en nie net een keer nie, maar weer en weer! As God genade verleen het aan die Sanhedrin en selfs Paulus, het Hy ook genoeg vir elke sondaar wat dit maar net sal ontvang.\n“Gaan koop ‘n liter melk”\nEk sluit af met ‘n pragtige verhaal oor gehoorsaamheid aan die Heilige Gees wat ek onlangs gelees het: ‘n Jong man was een Woensdagaand by Bybelstudie. Die Pastoor het gepraat oor “luister na God en gehoorsaam die stem van die Here.” Hy kon nie help om te wonder nie: “Praat God vandag nog steeds met mense?” Na die Bybelstudie het hy saam met vriende vir koffie gegaan en die boodskap bespreek. Verskeie ander het toe gepraat oor hoe God hulle al op verskillende maniere gelei het. Dit was omtrent tienuur die aand toe die jong man huis toe begin ry het. In sy motor het hy gebid: “God, as U nog met mense praat, praat met my. Ek sal luister. Ek sal my bes doen om gehoorsaam te wees.”\nTerwyl hy deur die hoofstraat van sy dorpie gery het, het hy die vreemdste gedagte gehad om te stop en melk te koop. Hy het sy kop geskud en hardop gesê: ‘Is dit U, Here?’ Hy het nie ‘n antwoord gekry nie, so het hy weer huis toe begin ry. Maar weer het die gedagte het na hom gekom … koop ‘n liter melk.\nDie jongman het aan Samuel gedink en hoe hy die stem van God nie herken het nie. “Goed, Here, as dit U is, sal ek die melk koop.” Die toets van gehoorsaamheid het nie vir hom te moeilik geklink nie. Hy kon altyd die melk self gebruik as hy dit gemis het. Hy het toe stilgehou en die melk gekoop en weer na sy huis begin ry. Toe hy naby ‘n sekere straat was, het hy weer die drang gevoel: “Draai in hierdie straat af.” Dit is mal, het hy gedink, en verby die kruising gery. Weer het hy gevoel dat hy daar moes afdraai. By die volgende kruising het hy teruggedraai. Half in ’n grap, het hy hardop gesê: “Okei Here, ek sal.”\nNadat hy verskeie blokke ver gery het, het hy skielik gevoel dat hy moes stop. Hy het afgetrek en rondgekyk. Hy was in ‘n semi-kommersiële gebied van die dorp. Dit was nie die beste nie, maar dit was ook nie die slegste van buurte nie. Die besighede was gesluit en die meeste huise het donker gelyk, asof die mense reeds in die bed was.\nWeer het hy gevoel: “Gaan gee die melk aan die mense in die huis oorkant die straat.” Die jongman het na die huis gekyk. Dit was donker en dit het gelyk of die mense al gaan slaap het. Hy het die motordeur weer oopgemaak en gaan sit. “Here, dit is kranksinnig. Die mense slaap en as ek hulle wakker maak, gaan hulle kwaad wees en ek sal soos ‘n swaap lyk.” Weereens het hy gevoel dat hy moet gaan en die melk gee. Uiteindelik het hy die deur oopgemaak en gesê: “Goed, Here, as dit U is, sal ek hulle die melk gee. As U wil hê dat ek soos ‘n nar moet lyk, dan is dit reg. Ek wil net gehoorsaam wees. Ek sal gaan klop, maar as hulle nie dadelik antwoord nie, is ek hier uit.”\nHy het toe oor die straat geloop die klokkie gelui.. ‘n Man se stem het geskreeu: “Wie is dit? Wat wil jy hê?” Toe het die deur oopgemaak. ‘n Man het daar gestaan in sy jeans en T-hemp. Hy het gelyk of hy net uit die bed geklim het. Die jongman het die melk uitgehou en gesê: “Hier, ek het dit vir jou gebring.” Die man het die melk geneem en in ‘n gang hardop geroep. Toe kom ‘n vrou na die kombuis toe. Sy het ‘n huilende baba vasgehou. Trane het oor die man se gesig gestroom. Hy het gesê, “Ons het nou net gebid. Ons het hierdie maand groot uitgawes gehad en ons geld is klaar. Ons het nie melk gehad vir ons baba nie. Ek het so pas gebid en God gevra om my te wys waar om melk te kry. ” Sy vrou in die kombuis het geskreeu: “Ek het die Here gevra om ‘n engel te stuur met melk. Is jy ‘n engel?”\nDie jong man het sy beursie uigehaal en al die geld wat hy by hom gehad het, in die man se hand gesit. Toe draai hy om en loop terug na sy motor toe terwyl trane vloei oor sy gesig. Hy het toe geweet dat God steeds met mense praat … en gebede beantwoord. Ons met net gehoorsaam wees.\nTagged Apostels, gehoorsaamheid, Handelinge, Heilige Gees, liter melk, Petrus\nWat gebeur wanneer ons na God begin soek?\nDie Vier Toetse van ’n Ware Gelowige


JY LEES NOU Eis pynloos van jou mediese fonds met Med ClaimAssist\nKoop Landbouweekblad én Rapport vir net R55!\n2325 keer gelees\nNiemand het lus om die hand diep in die sak te steek omdat jou mediese fonds nie jou hele eis uitbetaal het nie – veral nie in ’n pandemie nie. Om vir ure op die foon te sit en wag vir ’n agent om jou by te staan, vererger net die probleem. Dan is die bepalings en voorwaardes boonop onverstaanbaar, tensy jy ’n mediese graad van jou eie het.\nWaar lê die probleem, by die dokter se rekening of het die mediese fonds ’n fout gemaak?\nLandbouweekblad het hande gevat met Med ClaimAssist (MCA) om ’n oplossing te bied wat dié gesukkel namens jou hanteer en verseker dat jou mediese fonds voldoende vir jou eise uitbetaal.\nDié span kenners, wat die afgelope vier jaar al meer as 45 000 eise hanteer het en sy kliënte meer as R43 miljoen bespaar het, weet presies hoe om vas te stel wat die probleem met jou eis is en hoe dit vinnig opgelos kan word.\nDaar is tans drie verskillende opsies beskikbaar:\n• ’n Eenmalige tarief van R575 (geen subskripsie) betaalbaar. ’n Geen verpligting-assessering sal gedoen word. As daar meriete in jou saak is, sal die fooi betaalbaar wees.\n• ’n Maandelikse intekening van R39 per maand.\n• ’n Jaarlikse intekening van R399 (jy kry dus twee maande gratis).\nJou intekening sluit die volgende in:\n• Onbeperkte navrae en bystand solank die intekening aktief is.\n• Pro-aktiewe kontrolering van dokters se fakture en die mediese fonds se reaksie sodat probleme opgetel en opgelos kan word.\n• Indien jy gapingsdekking het, bystand met die indien van eise aan jou gapingsdekkingversekeraar.\nVir meer inligting besoek Med ClaimAssist.


Jou sterre vir Dinsdag, 30 Augustus 2016\nJY LEES NOU Jou sterre vir Dinsdag, 30 Augustus 2016\nVenus is nou in die Weegskaal en dit bevoordeel takt en diplomasie.\nJy is betroubaar en georganiseerd en boonop ruimhartig. Die volgende 12 maande is ’n fantastiese tyd om geld te maak, want Jupiter stimuleer jou geldsone.\nVenus beweeg tans deur jou teenoorgestelde teken, die Weegskaal. Jy moet dus nou daarteen waak om oorhaastig, ongeduldig en impulsief te wees. Wees liewer, koel, kalm, beheersd en behulpsaam.\nJou heerserplaneet beweeg deur die Weegskaal; gevolglik is jy lus vir sosialiseer, kommunikeer, rondgaan en partytjie hou asof dit uit die mode gaan. Dit is ook ’n goeie tyd om verhoudingsake uit te praat.\nVenus, die gesellige kultuurvraat, besoek tans jou onthaalsone. Die komende paar weke is dus ’n goeie tyd om ’n partytjie te hou. Woon ook ’n musiekkonsert, teateropvoering of kunsuitstalling by.\nVenus beweeg tans deur jou gesinsone; daarom is dit tyd om vrede te maak met ’n moeilike geliefde. Jy sal vind skikking en samewerking is by Casa Kreef die sleutel tot huislike harmonie.\nLEEU 24 Ju.-23 Aug.\nVenus beweeg vandag in jou kommunikasiesone, dus word sosiale funksies en hope lewendige besprekings bevoordeel. Wat werk betref, lei ’n volhardende benadering tot bewondering en goedkeuring.\nBerei jou voor vir persoonlike vertroeteling. Venus besoek jou selfvertrouesone, dus is dit hoog tyd dat jy jou bederf met van die luukshede wat die lewe bied. Oorweeg byvoorbeeld ’n aromaterapie-masseersessie of ’n fantastiese nuwe uitrusting.\nVenus beweeg deur jou teken en vrede, harmonie, kreatiwiteit en meelewendheid word belig. Boonop sal heerlike dagdrome later in suksesvolle kreatiewe projekte verander.\nProbeer ’n balans handhaaf tussen sosialisering met eendersdenkende vriende en tyd saam met ’n baie spesiale mens – jy. Skenk ook ernstig aandag aan die simboliek van jou drome.\nGroepsaktiwiteite word bevorder terwyl jy jou talente en kundigheid aan ’n plaaslike klub, organisasie of verdienstelike saak beskikbaarstel. Dit is ook ’n wonderlike tyd om jou kreatiewe idees aanlyn oor te dra.\nMoenie vandag haastig of gespanne raak oor professionele projekte en persoonlike verhoudings nie, Steenbok. Ruim tyd in om dinge te deurdink en maak seker jy geniet elke tree wat jy gee.\nVenus beweeg deur jou reissone, so beplan binnekort ’n blaaskans. ’n Plek met ’n pragtige natuurskoon, fantastiese kos en vrolike geselskap is ideaal.\n’n Besige dag is jou voorland terwyl jy klaarspeel met onvoltooide sake, nalees oor inligting, en regmaak om te spring. Onthou, die môrestond het goud in die mond.


Elektroniese dokumente is beter | Health24\nUpdated 14 March 2013\nElektroniese dokumente is beter\nTalle werkplekke is nou deels papierloos en gebruik elektroniese dokumente waar moontlik.\nTalle werkplekke is nou deels papierloos en gebruik elektroniese dokumente waar moontlik. As jy ’n dokument móét uitdruk, druk op albei kante van die bladsy (dupleksdruk). Dit verminder vermorsing en red bome. Die meeste drukkers het ’n outomatiese of verstelbare dupleksdrukfunksie – gaan na jou rekenaar se drukkerverstellings om dit vinnig en maklik te aktiveer.


Tuis | Media Releases | VF Plus se reaksie op die Gauteng Begroting\nVF Plus se reaksie op die Gauteng Begroting\nDie VF Plus het die LUR van Finansies in Gauteng, Barbara Creecy, se provinsiale begroting wat gister ter tafel gelê is, verwelkom.\nDie begroting wat voorgelê is, is heelwat beter as die vorige begroting van 2015 en belastingbetalers se geld word nou op min of meer die regte sake spandeer. Die VF Plus verwelkom die bedrag van R33.2 miljoen wat beskikbaar gestel is om boere in Gauteng by te staan met die knellende droogte waardeur hul is. Die bedrag van R1.9 miljard wat beskikbaar gestel is vir die opgradering van hospitale in die provinsie word ook verwelkom maar die VF Plus waarsku dat alles by die department van gesondheid nog nie na wense is nie en dat die party se ondersoek rondom groot getalle sterftes in hospitale nog aan die gang is. Die VF Plus is bekommerd dat opgradering van hospitale alleen nie die probleem gaan oplos nie, maar dat daar nogsteeds dringend ingegryp moet word om onnodige sterftes die hok te slaan.\nDie VF Plus is ook tevrede met die begroting van R3 miljard wat aan onderwys afgestaan word vir die voltooing van nog twaalf nuwe skole in die provinsie en die opgradering van bestaande skole. Die VF Plus het reeds die LUR van onderwys aan die einde van 2015 gewaarsku dat onderwys in die provinsie op ‘n krisis afstuur indien daar nie dringend nuwe skole vir die miljoene leerders gebou word nie.\nDie VF Plus in Gauteng het wel ‘n bekommernis dat daar te min geld beskikbaar gestel is vir die bou van huise wat maar slegs R5.2 miljard van die begroting beloop. Die behuisingskrisis het reeds handuit geruk deurdat die behuisingsagterstand nie gou genoeg uitgewis kon word nie. Die party verwelkom die R2.3 miljard vir die opgradering van die provinsie se paaie maar nog meer geld kon ook bewillig geword het om in te gryp by paaie in munisipaliteite wat tans in ‘n erge toestand verkeer.\nWat die beskikbaarheid van R325 miljoen aan die uitbrei van gratis Wi-Fi by skole en biblioteke in Gauteng betref, het die VF Plus reeds in 2014 daarteen beswaar aangeteken aangesien hierdie fondse veel eerder op ‘n krisis soos paaie en behuising gespandeer kon gewees het.\nDie VF Plus se LPW in Gauteng, mnr Philip van Staden, het gesê dat die VF Plus die hoop uitspreek dat die begroting hierdie jaar nie net reg aangewend word omdat ons aan die vooraand van ‘n munisipale verkiesing is nie, maar dat daar oor die volgende drie jaar totdat die bestaande administrasie se termyn verby is, ook op die regte kwessies in die provinsie gefokus sal word.


Star Aantreklikhede Om die besoek van die Vatikaanstad | Save A Trein\nhuis > Wenke vir treinreise > Star Aantreklikhede Om die besoek van die Vatikaanstad\n(Laas op: 06/08/2021)\nAs jy leef in Europa en jy het 'n naweek om te spaar (of 'n hele week!), sê “ja” om die Vatikaanstad via spoor Besoek en geniet dit by volspoed!\nBeplanning op die Vatikaanstad Besoek?\nsedert 1929 die Vatikaan het 'n onafhanklike staat en die kleinste een in die wêreld. Steeds, wat nooit sy heerlikheid verminder, skoonheid, en sy geweldig inspirerend kulturele en historiese betekenis. Hoewel strek oor net 0.44 Vierkante kilometer, Vatikaan het baie besienswaardighede om te bewaar toeriste besig: van St. Peter's Basilica om die Sistynse Kapel (en alles anders in tussen), jy is lief vir elke sekonde spandeer in die Vatikaan.\nSover die Vatikaanstad Besoek via spoor gaan, daar is 'n moderne elektriese trein beskikbaar vir alle Vatikaan entoesiaste. Die trein verbind die Vatikaanstad treinstasie met die pontificale Villas.\nHier is 'n paar ster-aantreklikhede in die Vatikaan wat jy wil besoek en kry die meeste van jou Italië ervaring.\nSt. Peter's Basilica is die mees bekende wanneer die Vatikaan Besoek\nDie pragtige St. Peter's Basilica is die middelpunt van die Vatikaan, gebou op wat gedink moet word waar St. Petrus se begraafplaas.\nSt. Peter's Basilica is feitlik die som van werk bekende kunstenaars. Absoluut ontsag-treffende, die kuns in St. Peter’s Basiliek voordat jy begin tik die kerk. Jy sal eers sien standbeeld van Konstantyn Bernini se saam met die oorblyfsels van mosaïek Giotto se bo die hoof ingang. Hulle genade die voorportaal, en die 185m lank en 46m hoog skip styg tot 'n koepel 119 meter bo! natuurlik, daar is ook Michelangelo se bekende Pietà dat jy nie sal glo jou oë! Sien die ryk versierde kapel van die Sakrament, Bernini se pragtige barok brons BALDACCHINO, die pous altaar en soveel meer.\nRimini aan Rome Treine\nVerona na Rome Treine\nSpectacular in eie reg, die Sistynse Kapel is nog 'n webwerf wat jy kry om te sien of jy besoek die Vatikaanstad per spoor. Gebou deur Pous Sixtus IV in 1473-84 en herstel van 1980 om 1994, Sistynse Kapel hou fresco deur baie kunstenaars. Doen name Michelangelo, Perugino, Pinturicchio, Botticelli, Rosselli, Ghirlandaio, en Signorelli beteken niks? goed, hulle gehelp het om die mure van die Sistynse Kapel die hoogtepunt van die Renaissance skildery. Michelangelo se Laaste Oordeel geverf binne die kapel word beskou as die mees dramatiese en belangrikste prestasie van Europese kuns.\nSistynse Kapel is waar die conclaaf 'n pous verkies word gehou. daaglikse, honderde toeriste bewonder dit, en - jy kan nie een vir hulle, ook!\nMuseo Pio Clementino terwyl die Vatikaan Besoek\nEen van die beste dinge oor die Vatikaanstad Besoek per spoor is dat dit jou toelaat om feitlik al die sien noodsaaklike toerisme-aantreklikhede in die Vatikaan.\nVatikaanmuseums het 'n stelselmatige rangskikking wat ontwerp is deur Popes Clement XIV en Pius VI uit 1769 om 1799. hierdie galerye is 'n skat aan beduidende stukke en beklemtoon net 'n paar is baie moeilik! Elkeen het iets uniek aan te bied:\nSala n Croce Greca houdings dien ryklik versier rooi malachiet sarkofae van dogter Konstantyn se, Constantia, en sy moeder\nSala delle Muse toon Belvedere Torso, 'n eerste-eeuse-BC Michelangelo-bewonder werk deur Apollonius van Athene\nGabinetto delle Maschere het 'n heerlike mosaïek vloer van teater maskers van die Villa Adriana in Tivoli\nCORTILE del Belvedere hou die Apollo Belvedere, een van die mees bekende beelde in die Vatikaan\nGalleria delle standbeeld beskik oor die beste antieke kandelare – die Barberini Candelabra – ook uit die Villa Adriana by Tivoli\nSiena na Rome Treine\nLucca na Rome Treine\nPontificale Villa Barberini\nPous se somer verblyf, Die pontificale Villas – Barberini Gardens is oop vir die publiek sedert Maart 2014. Die ingang is 'n soort van moeilik om te vind as dit nie gemerk. Die tuine van hierdie manjifieke plek is verby 2000 jaar oud, opspring oor drie vlakke. Hulle is pragtige en goed uiteengesit, en die finale vlak toon die seëls van verskeie pouse doos in die lanings.\nOm van u reis te geniet terwyl u die Vatikaanstad per spoor besoek, Soek jou oorsprong en kies Rome op Stoor 'n trein webwerf te bespreek 'n treinkaartjie binne minute en begin jou Vatikaan opwinding gouer as wat jy verwag!\nWil jy bed ons blog post op jou werf, klik dan hier: https://iframely.com/embed/https%3A%2F%2Fwww.saveatrain.com%2Fblog%2Fvisiting-vatican-rail%2F%3Flang%3Daf– (Rol af om te sien die bed kode)\nAs jy die eienaar van 'n webwerf, jy kan koppel aan ons Red 'n trein RSS Feed.\n#Vatikaan Roma Traintravel travelbytrain travelrome Vatikaanstad\n10 Mooiste fonteine in Europa\nTreinreis Oostenryk, Treinreis Brittanje, Trein Reis Tsjeggiese Republiek, Treinreis Frankryk, Trein Reis Holland, Treinreis Hongarye, Treinreis Italië, Treinreis Switserland, Trein Reis Nederland, Reis Europa\nTop 3 Beste treinreisbestemmings vanaf Londen\n10 Ongelooflike stop in Europa\n10 Mooiste wolkekrabbers wêreldwyd\n10 Mees kleurvolle plekke ter wêreld


Eerste Afrikaanse Covid-19-digbundel deur KKNK op Oudtshoorn bekendgestel | Die Hoorn\nAndre Boezak lees ’n gedig van hom voor uit die nuwe digbundel wat vrygestel is.\nDie nuwe digbundel. Foto’s: Hans van der Veen\n’N EERSTE Afrikaanse digbundel met die Covid-19-pandemie as tema, Maskers en mure, is Vrydagaand (11 Junie 2021) op Oudtshoorn bekendgestel. Die digters Daniel Hugo en Francois de Jongh was die samestellers.\nHugo Theart, artistieke direkteur van die KKNK, sê dit is vir die fees ’n voorreg om by die publikasie van die bundel betrokke te wees. “Die uitgewers, Hannes Visser en Marlene Malan, kan trots wees op die versameling stemme wat werklik die tydsgees vasvang. Dit is vir ons as fees en ook vir baie van ons borge en donateurs baie belangrik om projekte soos hierdie te ondersteun.”\nMaskers en mure is ’n bloemlesing gedigte wat saamgestel is om hierdie tydperk in die wêreldgeskiedenis vas te vang.\nGepubliseerde én onbekende digters kon werk voorlê. Meer as 500 bydraes is van ongepubliseerde digters ontvang, asook sowat 80 deur gevestigde digters, onder wie Frazer Barry, Hans du Plessis, Diana Ferrus, Jaco Jacobs, Ronelda S Kamfer, Koos Kombuis, Maretha Maartens, Bibi Slippers, Johan Jack Smith en Nathan Trantraal. Uiteindelik is die werk van 142 digters in Maskers en mure opgeneem.\nVolgens Daniel Hugo was die reaksie oorweldigend. “Na die eerste versoek om bydraes het dit daagliks ’n volgehoue stroom inskrywings van oor die hele land geword. Mense van alle ouderdomme en beroepe het ingeskryf. Dit was duidelik dat almal die afgelope jaar van inperking op hul eie, unieke manier ervaar het.\n“Niemand kyk deur dieselfde oë na die pandemie en die maande van afsondering nie. Elkeen het dit op hul eie manier probeer verwerk – met óf ontsteltenis, óf optimisme, óf berusting, óf humor. Ek glo die skryf van gedigte is ook ’n manier om te verstaan wat met die wêreld gebeur het. Ons leef almal agter maskers en mure, het min sosiale kontak en daar is ’n streep deur ons daaglikse, doodgewone doen en late getrek. In dié vreemde grendeltyd het ons almal ’n behoefte daaraan om uiting aan emosies te gee. Ons het ook die behoefte om aan ons ervarings van hierdie vreesaanjaende tyd ’n duursame, kreatiewe gestalte te verleen – sodat ons nooit mag vergeet van die stryd waarin die mens en die wêreld die afgelope meer as 12 maande gewikkel is nie.”\nDie bundel is uitgegee deur Turksvy-publikasies in samewerking met die KKNK.


Die regte begrip van God gee die regte uitkyk op die lewe\n“Aan Hom wat vir ewig Koning is, die onverganklike, onsienlike, enigste God, kom toe die eer en die heerlikheid tot in alle ewigheid! Amen.” - 1 Timoteus 1:17.\nBaie mense loop met 'n verkeerde beeld van God en kan dan nie verstaan dat hul geloofslewe stomp en sonder innerlike krag is nie. Afgesien van wat ons oor God uit die Skrif bely, het elke mens tog ook 'n sekere idee van God soos wat jy sy hand in jou lewe ervaar. Jou idee oor God is báie keer totaal anders as wat die Skrif leer en jy besef nie dat dit jou hele geloofslewe kan besoedel nie.\nJy kan voel dat jy van die môre tot die aand moet swoeg en sweet sonder om sukses of vooruitgang te sien. Dan lyk God vir jou na 'n harde, ongevoelige Vader, want Hy doen niks om jou saak te verbeter nie. Die gevolge van so 'n verkeerde beeld van God is vernietigend vir jou geloofslewe:\n* Jou daaglikse werk is dan nie meer 'n vreugde nie, maar 'n plig.\n* Jou aanbidding is dan halfhartig want sy Woord en Gees sê vir jou niks.\n* Jy het nie meer vrymoedigheid om in die gebed na so 'n God te gaan nie.\n* Jy het niks om oor so 'n God te vertel nie en jou getuienis raak stil.\nMaar in die eerste brief aan Timoteus kom Paulus en hy vertel hoe hy God werklik leer ken het. Hy is 'n ware, liefdevolle Vader. Paulus verdien nie eers om deur God raakgesien te word nie, want hy het God se kerk vervolg en belaster. Nogtans het God hom betroubaar geag om in Sy diens te staan. God het van Paulus 'n voorbeeld gemaak en gewys met hoeveel liefde Hy sondaarmense hanteer.\nWie God so sien, besef: wat ons in die lewe bereik het, hoe ons na al die jare oorleef het - dit alles is genade. Dan kan jy mos jou lewe met vertroue in so 'n God se hande lê. In Christus gereinig van sondes is ons mos nie meer slawe nie, maar Sy kinders. Dit gee 'n gesonde uitkyk op die lewe van elke dag.\nDr. J.L. Venter